Բրուքլինի մանկական թանգարան

**Բրուքլինի մանկական թանգարան** (), մանկական թանգարան է Քրոուն Հեիթսում, Բրուքլին, Նյու Յորք։ Հիմնադրվել է 1899 թվականին, ԱՄՆ-ի, իսկ ըստ որոշ կարծիքների` նաև աշխարհի առաջին թանգարանն է, որ հատուկ երեխաների համար է։ Այն արտասովոր է իր դիրքով, քանի որ գտնվում է մեծապես բնակեցված տարածքում։ Ի սկզբանե տեղակայված լինելով ստորգետյա պատկերասրահում` թանգարանը կրկնակի մեծացրել է իր տարածքն ու վերաբացվել 2008 թվականի սեպտեմբերի 20-ին` դառնալով Նյու Յորք քաղաքի առաջին կանաչ թանգարանը։

## Ցուցադրություններ
Թանգարանի հավաքածուն ու ցուցադրությունները ցույց են տալիս դրա երկար պատմությունը, ինչպես նաև` ժամանակի և միջավայրի ընթացքում փոփոխվող երեխաների կրթական կարիքները։ Ի սկզբանե, թանգարանը հիմնական շեշտը դրել է քաղաքային միջավայրում երեխաներին բնական գիտությունները ներկայացնելու կարևորության վրա, սակայն Երկրորդ համաշխարհային պատերազմից հետո տեխնոլոգիական ու մշակութային տեղեկացվածությունն ավելի կարևոր են դարձել։ Երիտասարդ լսարանին գրավելը թանգարանի միակ նպատակ չէր, այն ավելի շատ նպատակ ուներ հետաքրքրել նրանց միտքը վաղ տարիքում։

Երեխաները մեծ ներդրում են ունենում թանգարանի ցուցադրությունները նախագծելու գործում։

## Պատմություն
Թանգարանը հիմնադրվել է 1899 թվականի դեկտեմբերի 16-ին, Բրուքլինի արվեստի և գիտության ինստիտուտի (այժմ` Բրուքլինի թանգարան) առաջարկով։ Թանգարանը ղեկավարվում էր Բրուքլինի ինստիտուտի կողմից և Նյու Յորքի քաղաքպետարանից յուրաքանչյուր տարի ստանում էր 70.000 դոլար։ Հաճախելիությունն արագ ավելանում է, 1905 թվականի հոկտեմբերի տվյալներով ամեն ամիս հասնելով 13.000 այցելուի։ 1930 թվականի հոկտեմբերին ամսական այցելությունների թիվը հասնում էր 60.000-ի, և 1939 թվականին, իր բացման 40-րդ տարում, թանգարանն ունեցել էր ավելի քան 9 միլիոն այցելու։ 1975 թվականին, նախկին շենքի ավերումից հետո, թանգարանը տեղափոխվում է նոր շենք։ 1996 թվականին թանգարանը կրկին վերանորոգվում է` տեղավորելու համար նոր ցուցասրահներ։ Երկու տարի անց այն մաս է դառնում զբոսաշրջիկներին դեպի Բրուքլին գրավելու համար ստեղծված Բրուքլինի սիրտ մշակութային համագործակցության։

2005 թվականին այն Նյու Յորք քաղաքի արվեստի ու սոցիալական ծառայության 406 հաստատություններից մեկն էր, որ 20 միլիոն դոլար դրամաշնորհ է ստանում Քարնեգի ընկերության կողմից, ինչը հնարավոր է դառնում Նյու Յորքի քաղաքապետ Մայքլ Բլումբերգի կողմից։

Նույն տարում սկսվում է թանգարանի ընդլայման` 43 միլիոն դոլար արժողությամբ ծրագիրը, և այցելուների թիվն անցնում է 400.000-ը։ Որպես շրջակա միջավայրի և էներգիայի պահպանման ծրագրի մաս` հաստատությունը դառնում է Նյու Յորքի առաջին թանգարանը, որն օգտագործում է երկրաջերմային գրադիենտային աղբյուրներ` տաքացման և հովացման նպատակով։

## Տարեդարձեր և իրադարձություններ
Բրուքլինի մանկական թանգարանում անց են կացվում ծննդյան տոներ և այլ իրադարձություններ մ ներառյալ` հարսանիքներ, կորպորատիվ միջոցառումներ, մշակութային կամ հատուկ խմբերի երեկույթներ։

## Պատկերասրահ

Brooklyn Children's Museum logo.svg|Բրուքլինի մանկական թանգարանի պատկերանշանը
PSM V72 D376 Children museum building in bedford park brooklyn.png|Մանկական թանգարանի շենքը Բրուքլինի Բեդֆորդ այգում
Staff of the Brooklyn Children's Museum, 1913.png|Բրուքլինի մանկական թանգարանի աշխատակազմը, 1913 թվական
WPA worker instructs children in mounting the day's catch of insects at the Children's Museum in Brooklyn, N.Y. - NARA - 195904.tif|Աշխատակիցը հրահանգավորում է երեխաներին օրվա ընթացքում միջատներ որսալու հարցում
Archives of American Art - A young boy named William at one of the Federal Art Project's sculpture classes at the Brooklyn Children's Museum - 12042 CROPPED.jpg|Ուիլյամ անունով փոքր տղան՝ Բրուքլինի մանկական թանգարանում քանդակի դասերից մեկի ժամանակ
PSM V72 D383 Feeding tree toads children activity in museum.png|Ծառի դոդոշների կերակրում. երեխաների գործունեությունը թանգարանում
St Nicholas-32-1-495.jpg|Սուրբ Նիկողայոս
PSM V72 D382 Pennsylvania meadow vole group exhibit.png|Փենսիլվանյան դաշտամկներ
PSM V72 D382 Northwestern eskimo dwelling exhibit.png|Հյուսիսարևմտյան էսկիմոսների տներ
PSM V72 D381 Exhibit model of a parlor in 1750.png|Հյուրասենյակի մանրակերտ, 1750 թվական
PSM V72 D381 A family group of skunks.png|Ժանտաքիսների ընտանիք
PSM V72 D380 Mother crow and fledglings on the nest.png|Մայր ագռավն ու նրա ձագերը բնի վրա
PSM V72 D379 Wireless telegraphy on the roof the brooklyn children museum.png|Անլար հեռագրություն թանգարանի տանիքին
PSM V72 D377 Children museum library.png|Թանգարանի գրադարանը


## Ծանոթագրություններ

## Արտաքին հղումներ
*
* Brooklyn Children's Museum on Google Cultural Institute

Կատեգորիա:1899 հիմնադրումներ ԱՄՆ-ում
Կատեգորիա:1899 հիմնադրված թանգարաններ
Կատեգորիա:Նյու Յորքի թանգարաններ